CELEX: 62017TN0602
Language: fi
Date: 2017-09-04 00:00:00
Title: Asia T-602/17: Kanne 4.9.2017 – Espanja v. komissio

23.10.2017   
            
            
               FI
            
            
               Euroopan unionin virallinen lehti
            
            
               C 357/27
            
         Kanne 4.9.2017 – Espanja v. komissio
   (Asia T-602/17)
   (2017/C 357/37)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamiehet: M. Sampol Pucurull ja A. Gavela Llopis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta kumoamaan Euroopan maatalouden tukirahastosta (maataloustukirahasto) hedelmien ja vihannesten alalla tuottajaorganisaatioille maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 26.6.2017 annetun komission täytäntöönpanopäätöksen C(2017) 4136 Espanjan kuningaskuntaa koskevilta osin.
   
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste, joka perustuu neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annetun komission täytäntöönpanoasetuksen (EU) N:o 543/2011 (1) 26 artiklan 2 kohdan rikkomiseen.
               
                           —
                        
                        
                           Kantaja väittää tässä yhteydessä, että komissio on tehnyt ilmeisen arviointivirheen katsoessaan, että tuottajaorganisaation päätoimintaa koskevan edellytyksen noudattamisen valvonta on puuttunut, koska mainittu valvonta toteutetaan tuottajaryhmän kaupan pidettävän tuotannon arvoa koskevan asianmukaisen valvonnan avulla.
                        
                     
                           —
                        
                        
                           Kantaja väittää myös, että komissio on loukannut luottamuksensuojan periaatetta, koska tämä arvio ei ole yhteensopiva komission tutkimuksessa FV/2010/004 ilmaiseman kannan kanssa.
                        
                     
         
               2.
            
            
               Toinen kanneperuste, joka perustuu asetuksen (EU) N:o 543/2011 104 artiklan 2 kohdan d alakohdan rikkomiseen ja luottamuksensuojan periaatteen loukkaamiseen.
               
                           —
                        
                        
                           Kantaja väittää, että komissio on tehnyt mainittua säännöstä koskevan ilmeisen arviointivirheen katsoessaan, että siinä tarkoitetun, toimintaohjelman muutospyyntöihin liittyvien investointien johdonmukaisuutta ja teknistä laatua koskevan edellytyksen valvonnassa oli puutteita. Se täsmentää tässä yhteydessä, että mainitussa artiklassa ei edellytetä tuottajajärjestön kaupallisen strategian arviointia.
                        
                     
                           —
                        
                        
                           Se väittää myös, että komissio on loukannut luottamuksensuojan periaatetta, koska tämä arvio ei ole yhteensopiva komission tutkimuksessa FV/2010/004 ilmaiseman kannan kanssa.
                        
                     
         
               3.
            
            
               Kolmas kanneperuste, joka perustuu asetuksen (EU) N:o 543/2011 59 artiklan c alakohdan iv alakohdan, 60 artiklan 2 ja 5 kohdan sekä 65 artiklan rikkomiseen ja luottamuksensuojan periaatteen loukkaamiseen.
               
                           —
                        
                        
                           Kantaja väittää, että komissio on tehnyt ilmeisen arviointivirheen katsoessaan, että toimintaohjelman tukikelpoisuuden valvonnassa oli puutteita, koska mainitussa asetuksessa ei kielletä siirtämästä investointeihin liittyviä kustannuksia toiselle kalenterivuodelle saman toimintaohjelman sisällä.
                        
                     
                           —
                        
                        
                           Se väittää myös, että komissio on loukannut luottamuksensuojan periaatetta, koska tämä arvio ei ole yhteensopiva Euroopan komission maatalouden pääosaston pääjohtajan 19.11.2013 Espanjan viranomaisten mainitun asetuksen 65 artiklan soveltamista koskeviin kysymyksiin antaman vastauksen kanssa.
                        
                     
         
               4.
            
            
               Neljäs kanneperuste, joka perustuu yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (2) 52 artiklan 2 kohdan rikkomiseen ja asiakirjaan VI/5530/97 sisältyvien, rahoituksellisten seuraamusten määrittämistä koskevien toimintaohjeiden noudattamatta jättämiseen.
               
                           —
                        
                        
                           Kantaja väittää tässä yhteydessä, että kyseistä kiinteämääräistä rahoituskorjausta ei voitu määrätä, koska valvonnassa ei ollut puutteita. Se väittää toissijaisesti, että rahoituskorjaus on suhteeton ja että nyt käsiteltävässä tapauksessa ei pitäisi määrätä mitään rahoituskorjausta tai korkeintaan olisi määrättävä 2 prosentin rahoituskorjaus, kun otetaan huomioon nyt käsiteltävän asian erityiset olosuhteet ja tapa, jolla komissio on toiminut siinä.
                        
                     
         
      (1)  EUVL 2011, L 157, s. 1.
   
      (2)  EUVL 2013, L 347, s. 549.